सिंगल से थ्री फेस कनेक्शन कराया तो बिजली बिल आया ~9,920, आठ महीने से चक्कर काट रहे, नहीं हुआ ठीक
हर दफा अगली बार बिल ठीक होने की बात कहकर वापस भेज दिया जाता है
भास्करन्यूज| अमृतसर
पावरकॉमकी ओर से जब से लोगों की सहूलियत के लिए सैप सिस्टम शुरू किया है तभी से यह लोगों और पावरकॉम कर्मचारियों के लिए सिरदर्द बन गया है। इस सिस्टम के तहत लोगों को लाखों रुपए बिजली बिल रहे हैं जिसे ठीक करवाने के लिए लोगों को कई-कई महीने पावरकॉम ऑफिसों के चक्कर लगाने पड़ रहे हैं। इसके बाद भी बिल ठीक नहीं होता।
इस सैप का खमियाजा फतेहगढ़ चूड़ियां रोड स्थित वृंदावन गार्डन निवासी विपन कुमार गुप्ता को भुगतना पड़ रहा है जिन्हें अपने घर में लगे सिंगल फेज के बिजली मीटर को थ्री फेज में करवाना महंगा पड़ गया। क्योंकि थ्री फेज का बिजली मीटर करवाने के बदले उन्हें एफ कोट्स का बिल 8 से 9 हजार आना शुरू हो गया। उपभोक्ता विपन ने बताया कि वह सीनियर सिटीजन हैं और 8 महीने पहले उन्होंने अपने घर का मीटर सिंगल से थ्री फेज करवाया। इसके बाद मीटर रीडर ने उन्हें एफ कोड का बिल भेजना शुरू कर दिया। इसे ठीक करवाने के लिए वह मजीठा रोड बिजली घर के एसडीओ अनीश कुमार और जेई राजेश कुमार को कई बार मिले। मगर हर बार उन्हें टाल-मटोल करके अगली बार बिल ठीक होने की बात कह दी जाती। मगर अब तक उनका एफ कोड ठीक नहीं हुआ। इस कारण उनका काफी ज्यादा पैसे पावरकॉम को गए हैं। उन्होंने कहा कि पावरकॉम कर्मचारी सीनियर सिटीजन के साथ इसी तरह का भद्दा मजाक करते रहते हैं।
सैपअपडेट नहीं हो रहा था: एसडीओ अनीश
एसडीओअनीश कुमार ने कहा कि कुछ कारणों के कारण सैप सिस्टम अपडेट नहीं हो रहा था। आज ही उनका एफ कोट्स ठीक करवाया है अब इसके बाद उन्हें एफ कोड नहीं आएगा। अगर पावरकॉम के पास उनके बिल के हिसाब से ज्यादा रुपए जमा हुए हैं तो वह अगले बिल में एडजस्ट हो जाएंगे।
^सैप सिस्टम के कारण मीटर बदलने के बारे में लिखकर भेज दिया था मगर थ्री फेस के बारे में नहीं लिखा गया। उक्त उपभोक्ता शुक्रवार को हमारे पास आए थे जिसके बाद उनका आॅर्डर आज लिखकर भेजा है। सोमवार को उनका एफ कोड ठीक हो जाएगा। उपभोक्ताओं को कोई परेशानी नहीं आने दी जाएगी। राजेशकुमार, जेई, पावरकॉम
विपन कुमार गुप्ता।
hin_Deva hin_Deva bho_Deva hin_Deva hin_Deva hin_Deva hin_Deva hin_Deva mai_Deva